DEĊIŻJONI TAL-KUMMISSJONI
tat-28 ta’ Jannar 2009
dwar l-approvazzjoni tal-kontijiet ta’ ċerti aġenziji tal-ħlas fil-Belġju, fil-Ġermanja u fl-Awstrija, u dwar l-infiq iffinanzjat mill-Fond Agrikolu Ewropew għall-Iżvilupp Rurali (l-FAEŻR) għas-sena finanzjarja 2007
(notifikata taħt id-dokument numru C(2009) 420)
(It-testi bil-Ġermaniż, bl-Olandiż u bil-Franċiż biss huma awtentiċi)
(2009/86/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1290/2005 tal-21 ta’ Ġunju 2005 dwar il-finanzjament tal-politika agrikola komuni (1) [titlu mhux uffiċjali], u b’mod partikulari l-Artikoli 30 u 33 tiegħu,
Wara li kkonsultat il-Kumitat għall-Fondi Agrikoli,
Billi:
(1)
Id-Deċiżjoni tal-Kummissjoni 2008/397/KE (2) approvat il-kontijiet tal-aġenziji kollha tal-ħlas għas-sena finanzjarja 2007, ħlief dawk tal-aġenzija tal-ħlas Awstrijaka msejħa “AMA”, tal-aġenziji tal-ħlas Belġjani msejħin “ALV” u “Région wallonne”, tal-aġenziji tal-ħlas Ġermaniżi msejħin “Baden-Württemberg” u “Bayern”, tal-aġenzija tal-ħlas Griega msejħa “OPEKEPE”, tal-aġenzija tal-ħlas Finlandiża msejħa “MAVI” u tal-aġenzija tal-ħlas Portugiża msejħa “IFAP”.
(2)
Wara t-trasmissjoni ta’ tagħrif ġdid u wara li saru aktar verifiki, il-Kummissjoni issa tista’ tiddeċiedi dwar l-infiq iffinanzjat mill-Fond Agrikolu Ewropew għall-Iżvilupp Rurali (l-FAEŻR) dwar l-integrità, l-eżattezza, u l-veraċità tal-kontijiet imressqin mill-aġenzija tal-ħlas Awstrijaka msejħa “AMA”, mill-aġenziji tal-ħlas Belġjani msejħin “ALV” u “Région wallonne” u mill-aġenziji tal-ħlas Ġermaniżi msejħin “Baden-Württemberg” u “Bayern”.
(3)
Skont l-Artikolu 30(2) tar-Regolament (KE) Nru 1290/2005, din id-Deċiżjoni ma tippreġudikax deċiżjonijiet meħudin sussegwentement mill-Kummissjoni li jeskludu mill-finanzjament tal-Komunità infiq li ma jsirx skont ir-regoli Komunitarji,
ADOTTAT DIN ID-DEĊIŻJONI:
L-Artikolu 1
Il-kontijiet tal-aġenziji tal-ħlas tal-aġenzija tal-ħlas Awstrijaka msejħa “AMA”, tal-aġenziji tal-ħlas Belġjani msejħin “ALV” u “Région wallonne” u tal-aġenziji tal-ħlas Ġermaniżi msejħin “Baden-Württemberg” u “Bayern” dwar l-infiq iffinanzjat mill-Fond Agrikolu Ewropew għall-Iżvilupp Rurali (l-FAEŻR) għas-sena finanzjarja 2007, b’dan huma approvati.
L-ammonti li jistgħu jiġu rkuprati minn, jew li għandhom jitħallsu lil, kull Stat Membru taħt kull programm ta’ żvilupp rurali skont din id-Deċiżjoni, inklużi dawk li ġejjin mill-applikazzjoni tal-Artikolu 33(8) tar-Regolament (KE) Nru 1290/2005, huma stipulati fl-Anness.
L-Artikolu 2
Din id-Deċiżjoni hija indirizzati lir-Renju tal-Belġju, lir-Repubblika Federali tal-Ġermanja u lir-Repubblika Federali tal-Awstrija.
Magħmula fi Brussell, 28 ta’ Jannar 2009.